section_heading: Glazbeni stil
paragraph_text: Jason Ankeny, glazbeni kritičar sa stranice AllMusic, u biografiji je sastava izjavio kako je peti album grupe, The Ultimate Death Worship, "divlji". Album sadrži elemente thrash metala i death metala te ga je Aedd.Gynvael opisao kao "najmanje idiomatskim albumom" grupe "zbog manjka klasičnih [glazbenih] elemenata sastava". Morfeus je izjavio kako mu se od svih albuma grupe vrlo vjerojatno najmanje sviđa The Ultimate Death Worship, uglavnom jer nije bio zadovoljan produkcijom. John Serba, Ankenyjev kolega sa stranice Allmusic, komentirao je da je "Emperorov raspad stvorio velik ponor unutar black metal scene" te da uopće nije bilo iznenađujuće da je "Limbonic Art pokušao popuniti tu rupu". Prema njegovim riječima, The Ultimate Death Worship "nudi dosta uvjerljivo čudnog i avangardnog horora da stoji na svojim iskrivljenim nogama s papcima na kraju" te da album predstavlja "ružnu, boginjavu stranu simfonijskog black metala". Također je izjavio da pjesme "Suicide Commando" i "Interstellar Overdrive" "sadrže začudno djelotvorne recitirane interludije te elemente filmske glazbe, pomiješane s blast beatovima i gitarističkim zvukom koji podsjeća na roj skakavaca" te da pjesmu "Towards the Oblivion of Dreams" krasi "labirintski aranžman".<ref>